อเมริกามึน พัสดุปริศนา เมล็ดพันธุ์พืช ติดป้ายหลอกของมีค่าจากจีน 
ชาวอเมริกันจำนวนหนึ่งในอย่างน้อย 6 รัฐสุดงง หลังได้รับพัสดุปริศนาที่ไม่ได้สั่งซื้อ ติดป้ายหลอกข้างในเป็นอัญมณีของมีค่าจากจีน แต่พอเปิดออกดูข้างในกลายเป็นเมล็ดพันธุ์พืชเมื่อ 27 ก.ค.63 เว็บไซต์เดลี่เมล รายงาน ประชาชนจำนวนหนึ่งที่อาศัยอยู่ในอย่างน้อย 6 รัฐของสหรัฐอเมริกา ได้แก่ รัฐวอชิงตัน เวอร์จิเนีย ยูทาห์ แคนซัส แอริโซนา และลุยเซียน่า ต้องพากันประหลาดใจและเกิดความสงสัยกันเป็นอย่างยิ่ง หลังได้รับพัสดุปริศนาที่พวกตนไม่ได้สั่งซื้อ ซึ่งพัสดุบางซอง มีการติดป้ายหน้าพัสดุหลอกว่าเป็นอัญมณี บางซองก็อ้างว่าเป็นสร้อยข้อมือ หรือ แหวน ที่ถูกส่งมาจากประเทศจีนจากการเปิดพัสดุออกดู พบว่าข้างในซองพัสดุเหล่านี้ ได้บรรจุเมล็ดพันธุ์พืชเม็ดเล็กๆ แต่ด้านหน้าพัสดุได้ติดป้ายหลอกว่ามีอัญมณีของมีค่าอยู่ข้างใน โดยเบื้องต้น ยังไม่ทราบว่า พัสดุเหล่านี้ถูกส่งมาถึงผู้คนจำนวนหนึ่งในหลายรัฐของสหรัฐอเมริกา โดยมีวัตถุประสงค์เพื่อเหตุใด และทำไมจึงเลือกส่งมาให้คนเหล่านี้อีกทั้งยังรู้ชื่อที่อยู่ด้านเจ้าหน้าที่ทางการในรัฐต่างๆ ได้ออกคำเตือนให้ประชาชนที่ได้รับพัสดุปริศนาข้างในมีเมล็ดพันธุ์พืชทันที โดยกรมการเกษตรรัฐวอชิงตัน ได้ออกคำเตือนว่า การกระทำดังกล่าวถือเป็นการลักลอบนำเมล็ดพันธุ์พืชเข้ามาในประเทศสหรัฐอเมริกาอย่างผิดกฎหมาย จึงขอให้ประชาชนที่ได้รับพัสดุปริศนาแจ้งต่อกรมการเกษตรของรัฐ เพื่อได้รับคำแนะนำเพิ่มเติมส่วนกรมการเกษตรรัฐเวอร์จิเนีย ได้ออกคำเตือนเช่นกัน เกี่ยวกับกรณีประชาชนได้รับพัสดุที่ไม่ได้สั่งซื้อว่า ในขณะนี้ยังไม่ทราบเมล็ดพันธุ์พืชที่อยู่ในข้างในพัสดุว่าเป็นพืชชนิดใด อีกทั้งอาจเป็นพืชพันธุ์ต่างถิ่นที่อาจคุกคามต่อระบบนิเวศ ทั้งทำลายพืชพันธุ์สัตว์ในท้องถิ่น และผลผลิตทางการเกษตรได้รับความเสียหายขณะที่กรมการเกษตรรัฐแคนซัสได้แจ้งประชาชนผ่านทางทวิตเตอร์ หากได้รับพัสดุที่ไม่ได้สั่งซื้อ ข้างในมีเมล็ดพันธุ์พืชที่ไม่รู้จัก กรุณาอย่านำไปปลูก.: ข่าวต่างประเทศ-ไทยรัฐออนไลน์Cr ภาพจากทวิตเตอร์ :Kansas Department of Agriculture
ชาวอเมริกันจำนวนหนึ่งในอย่างน้อย 6 รัฐ สุดงง หลังได้รับพัสดุปริศนาที่ไม่ได้สั่งซื้อ ติดป้ายหลอกข้างในเป็นอัญมณีของมีค่าจากจีน แต่พอเปิดออกดูข้างในกลายเป็นเมล็ดพันธุ์พืช 
พัสดุปริศนา,พัสดุส่งจากจีน,เมล็ดพันธ์ุพืช,สหรัฐ,ข่าวต่างประเทศอเมริกา,ข่าวต่างประเทศ